cyanic-selkie/wikianc huggingface dataset:
Големо штипче
Поведение
Големото штипче е одличен пливач и нуркач, го гони својот плен под вода, јаде најчесто риби, како и мали ракови, водни инсекти и ларви. Повеќе сака да избега од опасност со нуркање отколку со летање, иако лесно може да се издигне од водата. Како и сите нуркачи, така и големото штипче, се гнезди на работ од водата, додека неговите нозе се поставени назад и не може добро да оди. Вообичаено снесува 2 јајца, а гологлавите млади понекогаш се носени на грбот на возрасните.
Менли Палмер Хол
Тајните учења од сите времиња
По објавувањето на Тајните учења од сите времиња животот на Хол му се променил.Тој преку ноќ се променил- од обичен млад проповедник од Лос Анџелес во една од иконите на сè повлијателното метафизичко движење кое ја зафатило земјата во 1920.Неговата книга предизвикала разни претпоставки за духовните корени на општеството и ги натерала луќето поинаку да гледаат на нив.Хол ја посветил Тајните учења од сите времиња на ,,тврдењето кое се криело во симболичните фигури,алегории и ритуали на древните народи и кое е тајна доктрина која се однесува на внатрешните мистерии на животот и којашто доктрина била целосно зачувана од страна на мала група на напредни умови“. Еден писател рекол :„Резултатот од ова е прекрасна книга за мистериозни симболи, концизни есеи и живописни раскажувања за митски ѕверови кои излегуваат од морињата , ангелски суштества со лавовски глави кои надгледуваат мрачни обреди во храмови осветлени со факели на древните цивилизации кои владееле со скриените моќи и кои ова го зачувале од дофатот на модерниот човек“.
Овес (род)
Домашни видови
Еден од домашните видови претставува значајна житарка. Останатите четири се житни култури од помало или месно значење.
Автомобилски регистарски таблички во Сан Марино
Властите во Сан Марино издаваат различни таблички кои имаат бела позадина со сини карактери, вообичаено една буква со четирицифрен број. На левата страна е втиснат грбот на Сан Марино. Сите возила мора да носат овална лепенка 'RSM'. Од 2004 во Сан Марино властите издаваат лични регистарски таблички.
Ен Редклиф
Ен Редклиф (9 јули 1764 - 7 февруари 1823) или попозната како Госпоѓа Редклиф била британска писателка на класични готски романи. Таа беше една од првите женски писатели во Британија, која стекна независност од нејзиното пишување романи. Со опширните, но и лесни за следење описи, таа му вдахна еден сосема поинаков дух на готскиот роман, правејќи го да биде социјално прифатлив.
Животопис
Госпоѓа Редклиф беше родена како Ен Вард во Холборн, Лондон. Нејзиниот татко беше Вилијам Вард, галантерист; а нејзината мајка беше Ен Оутс. На дваесет и две годишна возраст, таа се омажува со новинарот Вилијам Редклиф, сопственик и уредник на „Англиска Хроника“, во Бат во 1788 година. Брачната двојка немала деца, и за да се забавува себеси, госпоѓа Редклиф почнува да пишува фиктивни романи, во што била сосема поддржувана од нејзиниот сопруг.
Во популарната култура
Пол Февал, ја искористил како протагониста во неговиот роман Вилата на вампири.
Полска култура
Романтизам
Моментот на губењето на независноста во 1795 година имал значително влијание врз полската литература, кој повеќе имал за задача на одржување на националната свест. Под влијание на германскиот и англискиот романтизам, бил формиран и развиван полскиот романтизам, кој првично се судира со класицизмот и постстаниславскиот сентиментализам, а потоа доминира до 1863 година. По периодот на поделбата биле колекционирани приказни, легенди и народни песни ( Оскар Колберг ). Литературата претрпува промени со падот на Ноемвриското востание: книжевноста од тој момент била поделена на домашна литература ( историски романи на Крашевски, приказни за благородништвото на Ржевуски, комедии за манири на Фредро ) и литература на дијаспората, каде што се појавуваат важни дела за полската литература: Џиади и Пан Тадеуш од Мицкевич, Кордијан на Словацки, Не-божествена комедија на Красињски. Настапил брз развој на лирската поезија, вклучувајќи ја и мистичната поезија, кога се појавуваат жанрови како романтична драма, дигресивна поема и ред други. Сите подоцнежни книжевни епохи се однесуваат на дела создадени во овој период
Хинте
Хинте (Hinte) — општина во округот Аурих, во сојузната покраина Долна Саксонија, Германија. Се наоѓа околу 20 километри јужно од градот Норден и 6 километри северно од безокружниот град Емден.
Христо Смирненски
„Автономна Македонија“
Текстот „Автономна Македонија“ потекнува од 1922 година. Тој е за првпат објавен во весникот „Маскарад“ на 10 декември 1922 во Софија. Овој весник е формиран по иницијатива на самиот Смирненски и на неговиот брат Тома Измирлиев и се печател неполни две години (1922-1923).
Славонски Брод
Географија
Славонски Брод се наоѓа на северниот брег на реката Сава, на границата со Босна и Херцеговина и е центар на Бродско-посавска жупанија. Претставува раскрсница на главните сообраќајни правци во правец запад-исток и север-југ. Низ Брод поминува и железничка пруга и автопат кој ја поврзува Западна Европа со Блискиот Исток, а на реката Сава има мост кој ја спојува Хрватска со Босна преку официјален граничен премин. Градот е сместен на пола пат помеѓу Загреб и Белград, на крајниот југ на Панонската Рамнина, помеѓу Бродско Брдо на север и реката Сава на југ. Пловниот пат на реката се користи уште од римско време, а паралелно со реката Сава, денес, низ славонската рамнина се простира и нафтовод.
Косевица
Население
Според пописот од 2002 година, селото Косевица има 240 жители, од кои 238 Македонци и 2 Срби.
Според последниот попис од 2021 година, во селото живеел 161 жител, од кои 133 Македонци и 28 лица без податоци.
Општествени установи
Во селото има основно училиште во коешто повеќе не се одржува настава.
Пустина (ТВ-филм)
„Пустина“ — македонски краток филм од 1967 година. Режијата е на Душко Наумов, а сценариото на Ѓорѓи Абаџиев и Ташко Георгиевски.
Јеспер Карлстрем
Лех Познањ
На 2 декември 2020 година, Лех Познањ објавил дека Карлстрем потпишал од Ѓургарденс IF на договор до јуни 2024 година
NGC 157
Откривање
Објектот е откриен на 13 декември 1783 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Хернхут
Градски единици
Од 1 јануари 2013, кога е припоен Бертелсдорф, градот брои 11 единици:
Население
Во средината на 19 век, населението се искачило на над 1.000 жители и по Втората светска војна достигнало 2.000. Од 1950-тите се забележува постојано опаѓање на населението, кое е ублажено со припојувањето на соседните општини.
Ирански ријал
Иако "Томан" веќе не е официјална единица на иранската валута, Иранците најчесто ги изразуваат сумите на парите и цените на стоките во "Томани". За таа цел, еден "Томан" е еднакво на 10 ријали. И покрај оваа употреба, сумите на парите и цените на стоките се речиси секогаш напишани во ријали. На пример, знакот до векната леб во продавница ги има цените во ријали, на пример, "10.000 ријали", иако на службеник, ако треба, би рекол дека трошоците за леб се "1000 томани". Не постои официјален симбол на валутата, но иранскиот стандард ISIRI 820 дефинира симбол за употреба на машини (да се спомене дека тоа е измислица на самата комисија на стандардите) и два ирански стандарди ISIRI 2900 и ISIRI 3342 се дефинираат како карактер код, за да се користи за тоа. Кодот Unicode стандард има дефинирано карактер на компатибилност. Иранскиот риал девалвирал во јули 2013 година на половина од претходната вредност, додека владата го намали субвенционирањето на девизниот курс во однос на доларот. Во декември 2016 година, Владата на Иран најави дека ќе се промени валутата во земјата од риал со најчесто користениот Томан. Поради потреба на иранскиот парламент, тие ја потвдрија промената.
Мит Ромни
Приватен капитал
До 1999 година, „Бејн Капитал“ е на пат кон станување на една од водечките фирми во државата, со покачен број на партнерства од 5 на 18, со севкупно 115 вработени и 4 билиони долари под нејзино управување. Просечната годишна внатрешна стапка на добивка од реализираните инвестиции на компанијата изнесувала 113 проценти, а просечниот годишен профит на инвеститорите изнесувал околу 50-80 проценти.
Во февруари 1999 година, Ромни зел платен одмор од „Бејн Капитал“ за да биде претседател и главен извршен директор на организацискиот комитет на олимписките игри во Солт Лејк Сити во 2002 година. Обвинет во некои јавни изјави за водење на двојна улога, Ромни останал единствениот акционер на фирмата, управен директор, главен извршен директор и претседател, потпишувајќи ги корпоративните и правните документи, негувајќи ги своите интереси во фирмата и извршувајќи пролонгирани преговори за времето додека е отсутен. Не се мешал во секојдневното работење на фирмата или одлуки поврзани со инвестиции на „Бејн Капитал“ за нови приватни капитални средства. За ова време, ја задржал својата позиција во неколку одбори на директори и често се враќал во Масачусетс да присуствува на митинзи.
Сенаторската кампања во САД – 1994 година
На општите избори, Кенеди за првпат се соошува со сериозен противник за ре-избор во неговата кариера. Најавувајќи се како создавач на 10 000 работни места и надворешно лице на Вашингтон со добар семеен имиџ и умерени гледишта за социјалните прашања, помладиот, тв-оратор и финансиски подготвен Ромни се кандидирал за стопанственик. Кога Кенеди се обидел да ја поврзи политиката на Ромни со онаа на Роналд Реган и Џорџ В. Буш, Ромни одговорил: „Видете, јас бев независен во времето на Реган и Буш. Не се обидувам да ве однесам назад кон Реган и Буш.“ Ромни изјавил: „На крајот на краиштата, ова е кампања на промена“.
Гувернерска кампања 2002 година
Ромни повторно се кандидирал како политички аутсајдер. Ја минимизирал својата партиска определеност, изјавувајќи дека не е „Републиканец“ туку „умерен“ со напредни погледи. Тој изјавил дека ќе го набљудува мораториумот на промени во законот за абортирање во државата, но повторил дека ќе го „чува и штити правото на избор на жените“ и дека неговиот став е „јасен“. Неговото искуство во приватниот сектор го сметал за оспособувачко при решавањето на фискалните проблеми во државата и ја истакнал својата способност да добие федерални средства за државата, посочувајќи на Олимпијадата како доказ. Тој предложил реорганизација на државната власт додека ги елиминира отпадот, измамите и малверзациите. Иновативната кампања користела специјални техники коишто ја идентификуваат групата гласачи-истомисленици и им пристапил со точно скроени пораки.
Телевизиските реклами коишто го потенцирале неговиот напор, како и истакнувајќи го неговото семејство во прекумерни услови и прикажувајќи го него без маица, стекнале сиромашна јавна слика и претставувале фактор за неговата демократска противничка, државниот благајник на Масачусетс Шенон О’Брајан, којашто била во водство на акнетите во средината на октомври. Тој одговорил со реклами обвинувајќи ја О’Брајан за загубата на државните пензиски фондови на берзата и во тоа е замешан нејзиниот сопруг, поранешен лобист, со скандалот на Ернон. Овие реклами се покажале како ефективни при ловот на независни гласачи. О’Брајан изјавила дека плановите на Ромни за буџетот се нереални; двајцата исто така имале различни ставови во врска со смртната казна и двојазичното образование, Ромни го поддржувал првото, а се спротивставувал на второто.
За време на изборите, придонесот остварен од Ромни изнесувал повеќе од 6 милиони долари – што претсуавувало државен рекорд во тоа време – што се пораснал до 10 милиони за време на целокупната кампања. На 5 ноември 2002 година, станал гувернер, освојувајќи 50 проценти од гласовите наспрема 45 проценти на О’Брајан.
Мандат 2003-2007 година
На 2 јануари 2003 година, Ромни дал заклетва за седумдесетти гувернер на Масачусетс. Во Масачусетс, се соочил со државно законодавство со мнозинство Демократи во двата дома, а изборот на кабинетот и советниците го извршил врз основа на менаџерска способност а не на политичка определба. За време на неговиот мандат одбил гувернерска плата од 135 000 долари. Веднаш по започнувањето на неговата должност во средина на фискална година, се соочил со непосреден дефицит од 650 000 долари и дефицит во износ од 3 милиони долари којшто се очекувал за следната година. Неочекуван приход од 1,0 – 1,3 милијарди долари, последица од претходно донесена одлука за покачување на данокот на добивка на вложен капитал и 500 милиони долари во федерални субвенции, го снижиле дефицитот на 1,2-1,5 милијарди долари.. Со комбинација од кратење на трошоците, покачување на даноците и отстранување на дупките во корпоративните даноци, во период од двегодишен мандат на Ромни, државата остварила суфицит од 600-700 милиони долари, иако после тоа повторно следуваат дефицити.
Ромни се обидел да воспостави и универзален систем за здравствено осигурување низ цела држава. Во ова негово залагање бил поттикнат од страна на основачот на „Стејплс“, Стемберг, којшто на почетокот од мандатот му посочил дека тоа би бил најдобриот начин да им помогне на луѓето. Уште еден фактор претставувало тоа што владата, благодарение правилникот од здравствената фондација во САД, се заканила дека ќе ги намали таквите плаќања за Масачусетс за 385 милиони долари доколку државата не го намали бројот на примачи на здравствени услуги без осигурување. Иако идејата за универзално здравствено осигурување не дошла до израз за време на кампањата, Ромни одлучил дека поради тоа што луѓето без осигурување сè уште добивале скапа здравствена нега, парите потрошени за таквата нега би биле од поголема корист при обезбедување на осигурителни субвенции за сиромашното население.
Настапил како строг проповедник при промовирањето на својата агенда, одржувајќи добро организирани медиумски настани со цел да ја истакне неговата несогласеност директно пред јавноста наместо да ги поднесува своите предлози пред затворените врати на законодавните седници. Се справил со кризата на недоверба на јавоста спрема големиот проект за изградба на тунел во Бостон – којшто во 2006 година беше проследен од фатално уривање на таванот – којшто е резултат на олабавената контрола врз проектот од страна на властите на автопатот „Turnpike“ во Масачусетс.
Спастична квадриплегија
Спастична квадриплегија — исто така позната како спастична тетраплегија, е поттип на спастичната церебрална парализа и кај која се зафатени сите четири екстремитети (двете раце и нозе).
Автомобилски регистарски таблички во Албанија
Во Албанија, автомобилските регистарски таблички се издавани од регионалните дирекции за транспорт.
Убиство на Јане Сандански
Историски погледи
- Ангел Динев
" ...бугарските шовинисти решија да го ликвидираат бидејќи неговите проповеди не им одеа во прилог, зошто тој се противеше на присоединувањето на Македонија кон Бугарија.Тој го спречуваше славофонското население на Македонија да се смета себеси за бугарско и култивираше македонска национална свест"
Полска врана
Опис
Полската врана е долга 45-47 см, со црно перје кое има синкав или синкавовиолетов сјај на јасна сончева светлина. Пердувите на главата, вратот и рамењата се погусти и свиленкави. Нозете ѝ се црни, а клунот сивоцрн.
Луфтвафе
Веферовите години, 1933-1936
Сепак, Вефер ја препознал важноста на стратешкото бомбардирање. Во новововедената доктрина, Водење на воздухопловна војна во 1935 година, Вефер ја отфрлил теоријата на Духе и навел пет клучни точки за авио стратегијата: По прераната смрт на Волтер Вефер во јуни 1936 година во авионска несреќа до крајот на 1930-тите Луфтвафе немал јасна цел.
Втора светска војна
Но, загубите на Луфтвафе исто така биле високи. Се проценува дека во текот на војната изгубиле вкупно 76.875 авиони. Од нив, околу 43.000 биле изгубени во борба, а останатите во оперативни несреќи и за време на обука. Според типот, биле загубени вкупно: 21.452 ловци, 12.037 бомбардери, 15.428 тренери, 10.221 двомоторен ловец, 5.548 летала за копнен напад, 6.733 извидувачки авиони и 6.141 транспортери.
Кожара
Опис
Кожара се наоѓа во Банат делот на општина Палилула меѓу Дунав и канал Jojkićev Dunavac, завршувајќи дел од Vizelj поток во Pančevački Рит (Малку Дунав Jojkić, наречен така по поранешниот градоначалник на Белград, Ѓурица Јојкиќ ). Кожара зафаќа површина од 0,44 kм².
Македонска академија на науките и уметностите
Меѓународна соработка
Македонската академија на науките и уметностите има воспоставено соработка со поголем број академии во светот: Австриската академија на науките, Академијата за општествени науки на Австралија, Академијата на науките и уметностите на Босна и Херцеговина, Академијата на науките и уметностите на Република Српска, Албанската академија на науките, Британската академија, Бугарската академија на науките, Друштвото на науките од Берлин „Лајбниц”, Естонската академија на науките, Европската академија на науките и уметностите, Италијанскиот национален научноистражувачки совет, Кинеската академија за општествени науки, Косовската академија на науките и уметностите, Кралската шведска академија за литература, историја и старини, Кралската фламанска академија на науките и уметностите, Кралското научно друштво од Лондон, Националната академијата на науките на Белорусија, Националната академија на науките на Украина, Унгарската академија на науките, Полската академија на науките, Полската академија на науките и уметностите, Романската академија, Руската академија на науките, Словачката академија на науките, Словенечката академија на науките и уметностите, Српската академија на науките и уметностите, Турската академија на науките, Унгарската академија на науките, Хрватската академија на науките и уметностите, Црногорската академија на науките и уметностите и Чешката академијата на науките.
Македонската академија на науките и уметностите е редовен член на Асоцијацијата на европските академии (ALLEA), Меѓународната унија на академии (UAI), Средоземната академија, Меѓуакадемиско партнерство (IAP), Меѓуакадемискиот совет за наука (ICSU), Меѓуакадемискиот совет за Југоисточна Европа и Конференцијата на академии од дунавскиот регион.
Распределен сметачки систем
Својства на дистрибуираните системи
Основната цел на еден дистрибуиран компјутерски систем е да ги поврзе корисниците на кои им ги дава своите услуги, да им овозможи пристап до потребните ресурси, како и да овозможи меѓусебна соработка на ресурсите заради добро опслужување на корисниците. Работата на корисниците се олеснува, доколку дистрибуираниот систем содржи доволно машинска опрема и доволно програмска опрема. Најголем и најуспешен дистрибуиран систем, денес е Интернет, кој претставува Компјутерска мрежа од мрежи и користи едноставни протоколи за размена на податотеки, електронска пошта, документи, аудио и видео записи. Ваквата раширеност на еден систем може да доведе до бројни проблеми во безбедноста, приватноста и меѓусебната комуникација на корисниците.
Ив Сен Лоран (моден творец)
Млад творец
Во 1959 година, Фара Диба, која студирала во Париз, го одбрала Сен Лоран да ја дизајнира венчаницата за нејзината свадба со владетелот на Иран.
Регрутирање, болест и независност
Сен Лоран бил првиот дизајнер на чии ревии се појавиле девојки од етничко малцинство. Исто така, тој бил првиот кој внел неевропска култура во своите творби. Голем број од неговите колекции биле дочекани со восхит од неговите обожаватели и печатот. Такви биле есенската колекција од 1965 година, во која бил претставен женскиот смокин - Le Smoking. Други пак негови колекции, како на пример пролетната колекција од 1971 година, која била инспирирана од модата во 40-тите, предизвикале голема контроверзност. Некои сметале дека со тоа Сен Лоран ја идеализира германската окупација врз Франција за време на Втората светска војна, која тој лично не ја искусил. Француското списание France Soir ја нарекло пролетната колекција од 1971 година "Une grande farce!",  што во превод значи „Еден голем срам!“
Подоцнежен живот и смрт
Тој, заедно се Бержé основал фондација во Париз која ќе ја следи историјата на модната куќа Ив Сен Лоран.
Продажба на уметничка колекција
Во февруари 2009 година, аукционерската куќа „Кристи“ одржала аукција на која учествувале 733 предмети, почнувајќи од слики на Пикасо, па сè до антички египетски скулптури. Сен Лоран и Бержé започнале со собирање на уметнички дела во 1950-те. Бержé решил да ги продаде колекциите, затоа што без Сен Лоран тие го изгубиле поголемиот дел од своето значење. Со заработените средства од аукцијата, предложил да се основа нова фондација за истражувања за СИДА.
На првиот ден од аукцијата, сликата на Анри Матис (француски: Henri Matisse), Les coucous, tapis bleu et rose, се продала за 342.5 милиони евра, со што го срушила светскиот рекорд за продадено дело на Матис поставен во 2007 година, кој изнесува 32 милиони евра. На следната аукција, одржана од 17 до 20 ноември, биле изложени 1.185 предмети, кои биле дел од вилата на Сен Лоран и Бержé во Нормандија. Оваа аукција не била толку импресивна како првата. Како дел од предметите за наддавање биле истакнати последниот Мерцедес-Бенз автомобил на Сен Лоран, како и неговите патни торби Хермес.
Википедија на тајландски јазик
Википедија на тајландски јазик е издание на Википедија на тајландски јазик.
Алов бајрак Македонски
Текст
Па од Пирин ќе извикам: - Горе глава Македонци,
Односи меѓу ТМОРО И ВМК
Првите контакти
Од таму Ѓорче Петров известил со телеграма дека Луков во Македонија дошол за да може изворно да се запознаее со состојбата. За земни односи помеѓу комитетот и организацијата не станало збор. МРО не знаела како стоеле работите во Бугарија и сакал да дознае што повеќе.
Првите преговори за заемни односи
Дамјан Груев на 7.03.1896 година во Софија присуствувал на работата на ВМК се обидел да ги смири односите но неуспешно, на нему му биле пренесени истите барања како на Делчев и тој ги одбил, притоа Д. Груев негодувал, комитетот да го има главниот збор во врска со македонското делото и востанието. ВМК својата политика и однос кон Македонската Револуционерна Организација отворено ја покажува со писмото од 20.03.1896 година, кое било во форма на решенија и притоа било истакнато дека:
Половникот Атанас Јанков во Солун
Сите предлози на Атанас Јанков биле одбиени од страна на Централниот комитет. Тогаш Врховниот комитетот на чело со генералот Данаил Николаеав ја немал поддршката на бугарската влада и се обидел да се наметне над Централниот комитет преку кнезот Фердинанд I, односно Јанков требало да покаже дека Врховниот комитет има поддршка од кнезот и офицерите во бугарската влада.
Обидот на Задграничното претставништво да го стави под своја контрола Врховниот комитет
Притоа тој имал средби со голем број на македонски интелектуалци од Бугарија и се сретнал со учителот Паунчев во Варна, адвокатот Панов и адвокатот Иван Иванович.
Вооружени престрелки
Хаљо најверојатно насетил дека му се подготвува стапица и затоа се упатил кон Малешевско и тука со себе го зел разбојникот Петар Уже.
Хетерополисахариди
Улога и употреба на полисахаридите
Употребата на различните полисахариди во терапевтски цели се заснова на својството во вода да бабрат или да создаваат вискозни колидни раствори и гелови. Во поголеми дози дејствуваат лаксативно, бидејќи впиваат вода и ја зголемуваат фекалната маса која по механички пат го надразнува дебелото црево и овозможува дефекација. Во помали дози даваат обратен ефект и дејствуваат како антидијароични средства. Полисахаридите од групата слузи образуваат заштитен филм врз воспалената слузница на стомачно-цревниот тракт, поради што се користат при воспаленија како што се гастрити. Дрогите што содржат слузи и гуми се користат како антитусични и емолиентни средства. Дејството се должи на смирувачкото и на заштитното дејство на слузите врз слузниците на горниот респираторен тракт, со што се оворможува смирување на кашлицата. Во фармацевтската технологија и во произвотството на козметичките препарати, полисахаридите се користат како емулгатори и како стабилизатори.
Полско-советска војна
Во војната, Полска која по сто години успеала повторно да си ја врати својата државност по мировниот договор од Версај, сакала да си ги осигури своите граници кои ги изгубила по своето последно разделување. Од друга страна пак, Советите сакале овие територии да останал под нивна контрола, кои биле дел од Руската Империја до Првата светска војна.
Матансас (покраина)
Оваа е втора покраина по големина во Куба. Покраината е главно рамна, со највисоката точка (Пан де Матансас) на само 380 m надморска височина.
Сонетен венец
Сонетен венец — најсложената лирска композиција. Тој е циклус од 15 сонети, од кои петнаесеттиот е наречен магистрал. Магистралот е составен од првите стихови на претходните 14 сонети. Сонетите се прелеваат еден во друг на тој начин што последниот стих од првиот сонет е прв стих во вториот сонет и така редум до крај. Петнаесеттиот сонет - магистрал треба да биде напишан во акростих, тоа значи првите букви од секој стих во магистралот треба да дадат име и презиме на личноста на која и е посветен сонетниот венец. На пример Сонетниот венец на словенечкиот поет Франце Прешерн е посветен на Јулија Примицова и нејзиното име и презиме се чита во магистралот на неговиот сонетен венец. Во нашата литература сонетен венец има напишано поетот Лазо Каровски, посветен на „Мајка Македонка“, поетот Стојан Попов, „На Оља Георгиева“ и др.
Узбечки сом
Узбечки сом (узбечки: -{O‘zbek so‘m / Ўзбек сўм}- , ИСО 4217: УЗС) — официјална валута на Узбекистан. Се дели на 100 тијини. За време на Совјетскиот Сојуз, Казахстан, Киргистан и Узбекистан, советската валута ја нарекувале сом (или сум) и како таков назив бил пишан на самите банкноти и монети на рускита рубља со останатите називи за рубљата на јазиците на останатите социјалистички советски републики. Така било и после распадот на СССР, Узбекистан го задржала називот сом за својата валута. Зборот „сом“ е од туркиско потекло и значи „чисто злато“. Едно време после распадот на СССР, Узбекистан уште некое време ја користел руската рубља како своја валута, сè до 15 ноември 1993 година, кога биле претставени сопствените монети. Не биле издавани монети, бидејќи првата серија на валути биле замислени како „преодни валути“. Сите серии на валутите имале грб на предната страна и исламска архитектура на надворешната. Веќе следната година бил заменет стариот сом со нов сом, а издадени биле и две сериии на монети. Прво биле ковани на кирилично писмо, а другата серија на латинично. Монетите и банкнотите ги издава Централната банка на Узбекистан во следните апоеними:
Илче Стојановски
Илче Стојановски (Породин,,  – Вејце, , )  бил македонски бранител, припадник на Посебната единица на СВР Битола при МВР, учесник во воениот конфликт во Македонија во 2001 година. Загинал во заседа на 28 април 2001 во масакрот кај Вејце.
Налеј, налеј
Историја и одлики
-Пред неа се појавија нивните ликови од последната вечер мината со нив. Од далеку и одѕвонуваа нивните гласови, нивната омилена песна. На својот млад помошник едвај му одговори да и наполни чаша од црното „бордо“. Ја подигна до усните што играа.
-Момци, пијам во ваша чест и за вашата Македонија. Секогаш ќе ве почитувам и никогаш нема да ве заборавам. Ќе живеете со мене, а јас со спомените за Вас.
Солунските атентати биле серија бомбашки напади во Солун, извршени од 28 април до 1 мај 1903 година, од страна на Гемиџиите, анархистичка револуционерна група. Целта на овие напади била да се нападне најзначајниот европски град во Османлиската Империја за да се привлече вниманието на големите сили врз македонското прашање. Во изведувањето на Солунските атентати учествувале десетмина гемиџии: Јордан поп Јорданов – Орцето, Константин Кирков, Димитар Мечев, Илија Трчков, Владимир Пингов, Павел Шатев, Марко Бошнаков, Милан Арсов, Георги Богданов и Цветко Трајков. , ч
АБФ (Образовно здружение на работници)
Награда Моа
Наградата Моа (Moa-priset) е годишна книжевна награда која заеднички ја доделуваат АБФ и здружението Моа Мартинсон на личност која пишува во духот на Моа Мартинсон. Наградата се доделува од 1989 година.
Германско Царство
Идеологија
Бизмарковите главни цели биле: културна борба (Kulturkampf), социјални реформи и национално обединување.
Германизацијата и супресијата врз другите народи
Политиката за обединување подразбирала и чистење на негерманските јазици од јавниот живот, училиштата и академските установи. Насилната германизација често имала и спротивен ефект од пожелуваниот, националните малцинства цврсто го чувале својот јазик и културата учејќи ги своите деца дома, плашејќи се да не ја изгубат националната совест.
Свод на Галериј (Солун)
Во почетокот на IV век во времето на царот Галериј биле изградени овие структури, меѓу кои се наоѓал и палатата, од која има остатоци од југозапад. Овие три објекти биле поврзани помеѓу себе. Сводот бил изграден по победата на царот над Сасанидското Царство и паѓањето на Ктесифон. Ротондата, во текот на своето постоење била користена како пагански, христијански, муслимански и повторно христијански храм. Од претходната џамија, останато е само мирарето без врвот.
Германско Царство
Надворешни работи
Вкупно, околу 65,000 припадници на племето Хереро (80% од целокупната популација на племето Хереро) и 10,000 припадници на племето Нама (50% од целокупната популација на племето Нама) биле ликвидирани или починале за време на германската власт во Африка. Германското Царство ја оправдувала акцијата пред светот, говорејќи дека припадниците на племето Хереро биле под заштита на Женевската конвенција за човековите права, што Германците како да ги сваќале припадниците на племињата Хереро и Нема не како луѓе, туку нешто како „подлуѓе“. Оваа метода на „дехуманизација“ и одземање на човековите права биле основа на Адолф Хитлер и нацистичкиот режим за прогон на Евреите и останатите „пониски раси“. Меѓутоа, спротивно на Третиот рајх, Германското Царство не сите црнци ги сметале за пониска раса. Некои домородци кои го прифатиле христијанството станале дел од германската колонијална војска, нарекувана Аскарсис. Геноцидот бил вперен кон припадниците на племињата Хереро и Нама од источна Африка, како би го уплашиле тамошното домородско население и би ги спречиле во секаков иден обид за бунт. Обединетите нации признале и потврдиле го овој геноцид во 1985, како последица на тоа, во 2004 година, заедно со германската влада ги осудила сите злосторсва кои биле извршувани од страна на Германското Царство.
Првата светска војна и крајот на Царството
На колонијалното бојно поле, германските резултати не биле променливи. Многу од германските колонии паднале во рацете на британската и француската војска. Меѓутоа во Германска Источна Африка, импресивниот поход го водел генералот Пол Емил фон Лотов-Ворбек, водач на африканските домородски кои се бореле на германска страна. Летов-Ворбек ги користел герилските методи на напад против Британците во Кенија како и во освојувањето на португалскиот Мозамбик, како би дошол до повеќе земја и залихи на храна и оружје за неговите војници. По војната неговата војска не била единствена на која и било допуштена победничка свеченост под Бранденбуршката капија.
Без обзир на успехот на источниот фронт во 1918 година, Германија не напредувала на западниот фронт поради три причини. Првата причина било времетрањето на долготрајната и напорна војна, имено германските војници константно биле на фронтот, борејќи се без вера во победа за Германија. Втората причина била бунтот на цивилите поради долготрајното војунвање и намалувањето на животниот стандард. Имено, по британската блокада врз Германија, германските цивили биле присилени да живеат во многу лоши услови. Ги покачиле цените, особено на храната и основните животни намирници. Почнале бројни анти-воени демонстрации кои посебно ги организирале припадниците на партијата од левото крило како што биле Социајлдемократска Партија на Германија и Независната Социјалдемократска Партија на Германија, коишто барале итен крај на војната. За време на војната, а посебно зимата од 1916 до 1917 година, од неисхранетост умреле 750.000 германски цивили, што го разбеснило германскиот народ којшто својот бес го покажувал со приклучување на радикалните партии во Германија, кои се противеле на продолжувањето на војувањето. Третата причина за германскиот неуспех било вклучувањето на САД во војната, кој додатно ги пореметил германските планови и ги потопил во вода последните идеи за победа на Германците во Првата светска војна.
Википедија на фарски јазик
Википедија на фарски јазик е издание на Википедија на фарски јазик.
Мартин Борман
Смртта на Мартин Борман била опколена со мистерија. Според најраспространетата верзија, Борман се самоубил на 2 мај 1945 година голтнувајќи капсула цијанид, додека лутал по улиците на тогаш разрушениот Берлин во обид за да ги избегне патролите на Црвената армија. Неговото тело било пронајдено, но не и идентификувано. На Нирнбершкиот процес во отсуство бил осуден на смрт. Во текот на деценијата постоеле различни теории за тоа дали бил уште жив и каде би се наоѓал Борман. Симон Визентал изнел докази дека Борман се наоѓал во Јужна Америка. Споровите околу ова прашање неколкупати се одложувале, за конечно во 1998 година кога со споредба од анализита на ДНК на негови блиски роднини е докажано дека откопаните коски каде се претпоставува дека било закопано мртвото тело на Борман припаѓале токму нему.
Реласкоп
Реласкопот ― инструмент за повеќекратна употреба за попис на шумите, измислен од Валтер Битерлих. Првенствено се користи за да се најде висината на дрвото, основната површина на дрвото и пречникот на дрвото насекаде по должината на стеблото. Овој инструмент најчесто се користи за примени кои вклучуваат примероци со променлив полупречник во истражување на шумите.
Начин на работа
Реласкопот има дупка за гледање на задната страна и чист прозорец напред за да му овозможи на корисникот да гледа низ алатката. Постојат три отвори за довод на светлина кои се користат за осветлување на вагата. Ова е еден од главните проблеми со реласкопот, бидејќи начинот на кој е дизајниран овој инструмент не може да се користи при слаба осветленост. Ова не е проблем со електронската ласерска верзија, наречен теле-реласкоп.
Точка на земање примероци
Реласкопот често се користи за земање примероци. Ова се прави со користење на поставеното растојание означено во реласкопот за да се измери дали дрвото е во или надвор од трупот. Дрвото е внатре или надвор врз основа на тоа дали го пополнува просторот помеѓу линиите на скалата во реласкопот. Ако го направи тоа, тогаш дрвото е вратне. Ако не, тогаш дрвото е надвор (Слика 1). Ако дрвото е внатре, тоа значи дека се брои како основна површина во рамките на парцелата. Основната површина се добива со множење на бројот на дрвја со факторот на основната површина, кој се заснова на ширината на мерачот.
Завист
Надминување
Зависта негативно влијае на блискоста и задоволството на односите со луѓето. Надминувањето на зависта е слично со справувањето со други негативни емоции (лутина, огорченост, итн.). Лицата кои чувствуваат гнев често бараат професионална помош (управување со гневот) за да разберат зошто така се чувствуваат и како да се справат. Оние кои чувствуваат завист имаат искривена перцепција за тоа како да постигнат вистинска среќа. Ако успеат да ги променат овие перцепции, завидливите луѓе ќе можат да го сфатат вистинското значење на среќата и задоволството од она што го имаат.
Ајде пукна пушка
Текст
во чикма одаја,
најдобриот јунак,
ајде немам сестри
Египетска фунта
Во употреба се монети од 5, 10, 20, 25, 50 пјастри и 1 фунта, и банкноти од 5, 10, 25, 50 пјастри и 1, 5, 10, 20, 50, 100, 200, 500 фунти. Ги издава Централната банка на Египет.
Молох
Евреите во Палестина му принесуваа човечки жртви, како и првороденчиња.
Википедија на фрулиски јазик
Википедија на фрулиски јазик е издание на Википедија на фрулиски јазик.
Хајди (роман)
Филм и телевизија
Врз основа на романот биле направени околу 20 филмови или телевизиски адаптации. Филмовите за Хајди забележале голема популарност, а јапонската анимирана серија станала популарна во многу земји ширум светот. Иако оригиналната приказна ја опишува Хајди со кратка кадрава коса, таа честопати е прикажувана како русокоса.
Бонтон
Исламот
Исламските етички правила претставуваат една целина од скоро секој аспект на животот. За муслиманите зборот Адаб означува добри манири, почит, соодветност и учтивост, при што тука се опфаќаат начини на однесување при влетување или излегување од јавен тоалет, држење на телото при седење и лична хигиена. Според Сахих Букхари, Мухамед(صلی اللہ علیہ وسلم) се воздржувал од употребување на лоши зборови,  ниту да се збори зло, ниту да се прави зло. Тој кажал-Најдобрите меѓу нас се тие коишто имаат најдобри манири и карактер. Доколку не би постоел одреден вид на авторитет, не би постоеле закони и кодови на однесување, па луѓето би станале непослушни и непријателски расположени, создавајќи уништувачка сила меѓу народот. Според исламот, кога општеството има авторитет и правила кон кои треба да бидат послушни, тогаш луѓето би го давале најдоброто од себе, а во средина каде луѓето ги нудат своите најдобри особини, тогаш општествово ви вило премногу совршено.
Роберт Миликан
Смрт и наследство
Миликановото средно училиште во предградијата на Лос Ангелес во маалото Шерман оакс е именувано во негова чест, Средно училиште во Лонг Бич „Роберт А. Миликан“ Калифорнија. Миликановата библиотека, највисоката зграда на Калтех е исто така именувана во негова чест. Дополнително, поголема улица низ Тектроникс во Портланд,Орегон, е именувана во негова чест, односно Миликанова улица (MAX станица), станица на Портландовата МAX сина линија именувана според улицата. Еден од четирите апартмани во хотелот Атенеум при Калтех е именуван во негова чест, станува збор за собата 50, Миликановиот апартман.
Александар Ачиниоти-Јонсон
Хелсингборгс ИФ
Во 2015 година, за време на натпреварот до 21 година против ИФК Гетеборг, Ачиниоти-Јонсон бил хоспитализиран поради висок пулс. Набргу по пуштањето од болница, тој доживеал потрес на мозокот што го држел надвор од теренот два месеци. По враќањето на тренинзите, тој имал уште една срцева епизода за време на тренингот што го испратило во болница уште еднаш. Во оваа прилика, тој не добил дозвола да се врати на тренинзите до крајот на сезоната, кога лекарите конечно утврдиле дека неговите проблеми со отчукувањата на срцето се доброќудни. Како резултат на овие здравствени проблеми, Ачиноти-Јонсон пропуштил голем број на тренинзи и можел да има само еден настап за цела сезона.
Во 2017 година, по испаѓањето на Хелсингборг, Ачиноти-Јонсон одиграл 15 лиги на настапи, вклучувајќи 12 стартови.
Хувентуд
Географија и стопанство
Голем дел од островот е прекриен со борови шуми, кои се извор за големата индустрија за дрвена граѓа. Северниот регион од островот има ниски ’ртови од каде се експлоатира мермер, додека пак јужниот регион е висорамнина. Земјоделството и рибарството се главните стопански гранки. Во голема мера е застапено одгледувањето на цитрусот и друг зеленчук. Тука има плажа со црн песок формирана од вулканска активност.
Ден на независноста (САД)
Ден на независноста (Independence Day, разговорно Четврти јули, Fourth of July) — федерален празник во Соединетите Американски Држави (САД) во чест на Декларацијата за независност, ратификувана од Вториот континентален конгрес на 4 јули 1776 година, со што се основани Соединетите Американски Држави.
Хајдер Умланд
Црковна парохиска општина Хајдер Умланд (Kirchspielslandgemeinde Heider Umland) — општинска заедница во округот Дитмаршен, во Шлезвиг-Холштајн, Германија. Се наоѓа околу градот Хајде, кој претставува нејзино седиште, иако самиот град не е член на заедницата. Била создадена на 1 јануари 2008 година од поранешните општински заедници Црковната парохиска општина Хајде-Ланд и Црковната парохиска општина Ведингштет и општината Нордерверден. Црковната парохиска општина Хајдер Умланд се состои од следниве општини:
NGC 160
Откривање
Телото е откриено на 5 декември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Политехничка школа
Политехничка школа (École polytechnique или едноставно l’X) — универзитет во Париз, Франција. Претставува еден од најпрестижните и најелитните универзитети и е член на таканаречената Institut polytechnique de Paris, основан во 1794 година.
Хиксонова компактна група
Списокот опфаќа 100 тела, од кои најпознато е HCG 92 — Стефановиот Квинтет.
NGC 6027E
NGC 6027E — плимна опашка на галаксијата NGC 6027, дел од Сејфертовиот Секстет, копмактна галактичка група сместена во соѕвездието Змија.
Павел Божигропски
Животопис
Починал во октомври 1871, во селото Вртикоп, Битолско.
Хајде-Ланд
Црковната парохиска општина Хајде-Ланд се состоела од следниве општини:
Иње
Се јавува главно во зима кога температурата на воздухот е ниска, а на гранките на дрвјата или, да речеме, на оградите нема снежна покривка. Во контакт со нив, водената пареа се згуснува, замрзнува и се претвора во ледени иглички. Ињето секогаш се создава на страната од каде што дува ветер. Припаѓа на ниски врнежи. Се дели на тврдо иње (hard rime) и обично иње (soft rime). Тврдот иње е маса слична на мразот и снегот; непроѕирно и зрнесто. Обичното иње се бели слоеви на ледени кристали.
Јан Мајен
Јан Мајен (норвешки: Jan Mayen) е вулкански остров во северниот дел на Атлантскиот Океан и административно му припаѓа на кралството Норвешка.
Шведска хералдика
Општи одлики
Во согласност со германско-нордиската хералдика, најчестите обвиненија во шведската хералдика вклучуваат лавови и орли. Дополнителни животни кои често се појавуваат во шведската хералдика вклучуваат грифини и (особено во северните провинции) ирваси. Ѕвездите се вообичаени и обично се прикажуваат со шест точки и прави страни, за разлика од гало-британската традиција, која обично ги прикажува ѕвездите или како петкрака правострана ѕвезда ( кепен ) или како шесткрака брановидна ѕвезда. На шведски, овие ѕвезди обично се опишуваат како „ шестокраки“. Во однос на блазонирањето, шведската хералдика е опишана со едноставни термини користејќи заеднички шведски јазик, наместо да користи специјализиран јазик како што е Блазон. Рацете на извиткување се случуваат често.
Кралска хералдика
Членовите на шведската кралска куќа имаат свои грбови и тие се засноваат на поголемиот грб.
Национална хералдика
Помалиот грб на Шведска е украсен: Азур, со три коронети Или, наредени два над еден; Крунисан со кралска круна. Ова е амблемот што го користи владата на Шведска и нејзините агенции; тоа е, на пример, извезено на сите шведски полициски униформи. Секоја претстава која се состои од три круни наредени две над една се смета за помал грб, и затоа неговата употреба е ограничена со шведскиот закон, Закон 1970:498.
Црковна хералдика
Според традицијата, бискупите можат да ги користат рацете на нивната епархија обложени со нивните лични раце, со митра на местото на шлемот и крстосница прикажан зад штитот, но тие се отстрануваат кога епископот ќе се пензионира. Овие краци може да имаат форма на штит поделен по бледи или четвртини со краците на епархијата во првиот и третиот квартал и личните раце на епископот во вториот и четвртиот квартал. Крстниот стап или „ крстот на приматот “ го користат само архиепископот од Упсала и бискупот од Лунд, вкрстени со крстосницата зад штитот. Антје Џекелен, бискупот од Лунд, го користи традиционалниот овален штит на женските раце, а нејзините раце ги дизајнираше хералдистот на бискупијата, Јан Ранеке. Ранеке, исто така, ги дизајнираше рацете на претходничката на Џекелен, Кристина Оденберг, која била првата жена што стана бискуп во шведската црква.
NGC 161
NGC 161 — леќеста галаксија во соѕвездието Кит, заведена во Новиот општ каталог на длабоконебесни тела.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 35 м 33,9 с, а неговата деклинација, односно висината на лакот на тој агол, - 2° 50' 54". Положбениот агол на објектот е во износ од 27°.
NGC 6556
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 9 м 56 с, а неговата деклинација, односно висината на лакот на тој агол, -27° 31' 27".
ФК Нотингем Форест
1865-1975
Првата голема титула Форест ја освоил во 1898 година, кога бил освојувач на ФА Купот, победувајќи го во финалето Дарби Каунти со 3-1 на стадионот Кристал Палас. Головите за Форест во тоа финале ги постигнале Артур Кејпс (два) и Џон МекФирсон.
Менаџери
Вреди да се споменат и тренерите како Хари Хаслам, првиот тренер кој го освоил ФА купот со црвените, и Били Вокер, вториот тренер (зад Клаф) со најмногу натпревари на клупата на клубот, точно 650, од кои 272 победи, 147 нерешени и 231 пораз.
Рустем-паша
Рустем-паша се смета дека бил еден од главните виновници за погубувањето на шехзаде Мустафа. По неговата смрт, јаничарите и војниците кои биле на страната на Мустафа протестирале против одлуката на Сулејман, и главно ги обвинувале Рокселана и Рустем-паша. По ова Рустем-паша бил ослободен од позицијата голем везир и бил испратен назад во Истанбул.
Моштица
Географија и местоположба
Маалата во селото се познати како: Павлиш Дол, Селиште, Влајковска Маала, Перчаучка Маала и Даловска Маала.
Стопанство
Селото има мешовита земјоделска функција. Во рамките на неговиот атар, шумите преовладуваат на површина од 1.278 ха, на обработливото земјиште отпаѓаат 570 ха, а на пасиштата 446 ха.
Самоуправа и политика
Во периодот 1952-1955, селото било дел од Општина Каменица.
Розово фламинго
Таксономија
Розовото фламинго било опишано од Питер Симон Палас во 1811 година. Претходно се сметал дека е ист вид со американското фламинго (Phoenicopterus ruber), но поради разликите во бојата на главата, вратот, телото и сметката, двата фламинга сега се најчесто се сметаат за посебни видови. Розовото фламинго нема подвид.
Соба
Историја
Низ историјата, употребата на собите датира од Минејската цивилизација (2200 п.н.е.): ископувањата во археолошкото наоѓалиште Акротири на островот Санторини во некои градби откриваат јасно оформени соби.
Бела Земја (Долно Трогерци)
Се наоѓа во подножјето на ридот Киово, кој се издига близу до селото, од западната страна. Во нивата на Стојан Кузев се забележуваат фрагменти од тегули, а според информациите од сопственикот, со орање биле вадени камења и тули од темели на ѕидови.
Неџмие Хоџа
Животопис
Во 1948 година Неџмие била избрана за пратеник во Народното собрание, а во 1952 станала член на Централниот комитет на Партијата на трудот на Албанија. Од 1966 година бил директор на Институтот за марксистичко-ленинистички студии. Таа била и последниот ректор на Вишата партиска школа „Владимир Илич Ленин “.
Валенс
Управување
Валенс на престолот застанал на 28 март 364 година во Цариград. Неговиот брат Валентинијан ги задржил за себе западните делови од империјата додека Валенс застанал на чело на источниот дел. Валенс бил неталентиран, нетактичен и неискуствен за разлика од својот брат, и поради поддршката на аријанството бил доста непопуларен. Во првите години на владеењето на Валенс се случил државен удар од страна на роднина на Јулијан Отпадник, Прокопиј, кој ја зазел престолнината. Во тоа време Валенс бил на поход против Персија и кога разбрал веднаш се вратил во градот и го погубил на узурпаторот. Конфликтите продолжиле кога друг роднина на Јулијан го зазел Халкедон, но и тој бил заробен и погубен. Како одмазда, Валенс наредил погубување на сите кои биле поврзани со конфликтот, како и рушење на ѕидините на Халкедон. Камењата од овие ѕидини биле искористени во изградба на аквадукт во Цариград. Голем дел од овој аквадукт постои денес во Истанбул, меѓу третиот и четвртиот рид. Во денешната населба Бакирќој (тогаш Хебдомон) била изградена резиденција на царот и во овој дел од градот од наследниците на Валенс започнале да се градат форуми, портици, палати, цркви и манастири.